**บันทึกข้อความ**

**ส่วนราชการ** กองส่งเสริมการเกษตร องค์การบริหารส่วนตำบลท่าจะหลุง

**ที่**  นม 90205/120 **วันที่** 1 กันยายน 2565

**เรื่อง**  ขอรายงานผลการดำเนินโครงการรักน้ำ รักป่า รักษาแผ่นดิน ประจำปีงบประมาณ พ.ศ.2565

**เรียน** นายกองค์การบริหารส่วนตำบลท่าจะหลุง

ตามที่กองส่งเสริมการเกษตร องค์การบริหารส่วนตำบลท่าจะหลุง อำเภอโชคชัย จังหวัดนครราชสีมา ได้จัดทำโครงการรักน้ำ รักป่า รักษาแผ่นดิน ประจำปีงบประมาณ พ.ศ.2565 (กิจกรรมปลูกต้นไม้) เมื่อวันที่ 11 สิงหาคม 2565 ระยะเวลา 1 วัน ณ พื้นที่สาธารณะประโยชน์สนามกีฬา บ้านงิ้ว หมู่ที่ 6 ตำบลท่าจะหลุง อำเภอโชคชัย จังหวัดนครราชสีมา โดยมีผู้ร่วมกิจกรรมทั้งสิ้น 60 คน ได้แก่ ผู้บริหารท้องถิ่น หัวหน้าส่วนราชการ ข้าราชการ พนักงานจ้าง กำนันตำบลท่าจะหลุง/ผู้ใหญ่บ้านทุกหมู่บ้าน สมาชิกสภาองค์การบริหารส่วนตำบลท่าจะหลุงทุกหมู่บ้าน กลุ่มองค์กรสตรีแม่บ้านตำบลท่าจะหลุง กลุ่มอาสาสมัครสาธารณสุขมูลฐานประจำหมู่บ้าน ประชาชนในตำบลท่าจะหลุง ทั้ง 10 หมู่บ้าน เพื่อปลูกฝังจิตสำนึกให้ประชาชนในตำบลท่าจะหลุง มีส่วนร่วมในการรณรงค์ลดปัญหาภาวะโลกร้อนและมีส่วนร่วมในการบำรุงดูแล รักษาและอนุรักษ์ทรัพยากรธรรมชาติและสิ่งแวดล้อมให้มีความสุขอุดมสมบูรณ์ และเพื่อเพิ่มพื้นที่สีเขียวให้มีปริมาณมากขึ้น ให้มีความร่มรื่น ชุ่มชื้น งบประมาณที่ตั้งไว้ 6,000 บาท (หกพันบาทถ้วน) นั้น

1.ค่าป้ายประชาสัมพันธ์โครงการ เป็นเงิน 500 บาท

2.ค่าน้ำดื่มพร้อมน้ำแข็ง เป็นเงิน 1,000 บาท

**รวมเป็นเงินทั้งสิ้น 1,500 บาท (หนึ่งพันห้าร้อยบาทถ้วน)**

**ข้อเท็จจริง**

กองส่งเสริมการเกษตร ดำเนินโครงการรักน้ำ รักป่า รักษาแผ่นดิน ประจำปีงบประมาณ

พ.ศ.2565 (กิจกรรมปลูกต้นไม้) เมื่อวันที่ 11 สิงหาคม 2565 ณ หอประชุมองค์การบริหารส่วนตำบลท่าจะหลุง อำเภอโชคชัย จังหวัดนครราชสีมา เสร็จสิ้นแล้ว จึงขอรายงานผลการดำเนินโครงการ ฯ โดยมีค่าใช้จ่ายดังนี้

1.ค่าป้ายประชาสัมพันธ์โครงการ เป็นเงิน 500 บาท

2.ค่าน้ำดื่มพร้อมน้ำแข็ง เป็นเงิน 460 บาท

**รวมเป็นเงินทั้งสิ้น 960 บาท (เก้าร้อยหกสิบบาทถ้วน)**

งบประมาณที่ตั้งไว้ 6,000.-บาท ใช้จริง 960.-บาท ประหยัดงบประมาณได้ 5,040.- บาท คิดเป็นร้อยละ 84 ของงบประมาณในโครงการ ฯ

-จำนวนผู้เข้าร่วมกิจกรรม 60 คน ได้แก่ ผู้นำชุมชน เกษตรกร อาสาสมัครเกษตรและประชาชนที่สนใจ จำนวน 10 หมู่บ้าน มีผู้เข้าร่วมอบรมจริง 62 คน คิดเป็นร้อยละ 100

**-ผลที่ได้รับจากโครงการ**

1. ประชาชนในพื้นที่ตำบลท่าจะหลุง มีส่วนร่วมในกิจกรรมปลูกต้นไม้และร่วมสนองพระราช

ปณิธานของสมเด็จพระนางเข้าสิริกิติ์ พระบรมราชินีนาถ พระบรมราชชนนีพันปีหลวงในการอนุรักษ์ทรัพยากรป่าไม้และสภาพแวดล้อมให้น่าอยู่

2. ผู้เข้าร่วมกิจกรรม เกิดจิตสำนึกและแรงบันดาลใจในการอนุรักษ์ บำรุง รักษา

ทรัพยากรธรรมชาติและสิ่งแวดล้อมให้มีความอุดมสมบูรณ์อย่างต่อเนื่อง

3.ในพื้นที่ตำบลท่าจะหลุง มีต้นไม้ในชุมชนเพิ่มขึ้น ลดปัญหาความแห้งแล้ง องค์การบริหารส่วนตำบลท่าจะหลุง มีการทำงานร่วมกับเกษตรกร ผู้นำชุมชน และหน่วยงานต่าง ๆ อย่างเป็นรูปธรรมและเกิดการแนวคิดการพัฒนาการเกษตรร่วมกันได้เป็นอย่างดี

จึงเรียนมาเพื่อโปรดพิจารณา

(นางอำไพ สังเกตุ)

ผู้อำนวยการกองส่งเสริมการเกษตร

(นายราเชนทร์ ประกอบกิจ)

ปลัดองค์การบริหารส่วนตำบลท่าจะหลุง

(นายมานิตย์ นิจกระโทก)

นายกองค์การบริหารส่วนตำบลท่าจะหลุง